[pic] | ЕВРОПЕЙСКА КОМИСИЯ |

Брюксел, 20.10.2010

COM(2010) 601 окончателен

ПИСМО ЗА ВНАСЯНЕ НА КОРЕКЦИИ № 3 НА ОБЩИЯ ПРОЕКТОБЮДЖЕТ ЗА 2011 г.

ПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИРаздел III — „Комисия“

ПИСМО ЗА ВНАСЯНЕ НА КОРЕКЦИИ № 3 НА ОБЩИЯ ПРОЕКТОБЮДЖЕТ ЗА 2011 г.

ПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИРаздел III — „Комисия“

Като взе предвид:

- Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,

- Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности[1], и по-специално член 37 от него,

- Общия проектобюджет на Европейския съюз за финансова година 2011, представен от Комисията на 15 юни 2010 г.,

- Предварителния проект на писмо за внасяне на корекции № 1/2011[2],

- Предварителния проект на писмо за внасяне на корекции № 2/2011[3],

Европейската комисия представя на бюджетния орган писмо за внасяне на корекции № 3 в проектобюджета за 2011 г. поради причините, изложени в обяснителния меморандум.

ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ

Промените в приходната и разходната част на бюджета по раздели са достъпни в EUR-Lex ( http://eur-lex.europa.eu/budget/www/index-en.htm ). За информация като бюджетно приложение се прилага версия на английски език на промените в тези части на бюджета по раздели.

СЪДЪРЖАНИЕ

1. Въведение 5

2. Опазване и управление на природните ресурси 5

2.1 Въведение 5

2.2 Обобщаваща таблица 6

2.3 Разходи в рамките на ЕФГЗ (разходи, свързани с пазара, и преки плащания) 6

2.3.1 Общ преглед 6

2.3.2 Подробни забележки 6

2.4 Международни споразумения в областта на рибарството 6

2.5 Промени в номенклатурата и в бюджетните забележки 6

3. Европейският план за икономическо възстановяване (ЕПИВ) 6

4. Обобщаваща таблица по функции от финансовата рамка 6

1. Въведение

Писмото за внасяне на корекции № 3 (ПВК 3) в проектобюджета за 2011 г. (ПБ за 2011 г.) засяга следните елементи:

- актуализиране по редове на прогнозните потребности от селскостопански разходи. Освен изменящите се пазарни фактори писмото за внасяне на корекции включва и законодателните решения, приети в селскостопанския сектор от съставянето на проектобюджета за 2011 г., ревизираните разчети за нуждите за някои директни плащания, както и всички предложения, които се очаква да окажат въздействие през следващата бюджетна година. Бюджетните кредити за поети задължения и плащания се намаляват с 346 млн. EUR;

- актуализиране на ситуацията с международните споразумения в областта на рибарството, намаление на бюджетните кредити за поети задължения с 1 млн. EUR;

- създаване на нова бюджетна позиция 32 04 14 04—Енергийни проекти за подпомагане на икономическото възстановяване—Инициативи в областта на енергийната ефективност и възобновяемата енергия.

2. Опазване и управление на природните ресурси

2.1 Въведение

Писмото за внасяне на корекции № 3 се изпраща на бюджетния орган в съответствие с член 314 от Лисабонския договор, в който се предвижда, че „Комисията може да внася изменения в проектобюджета по време на процедурата, до свикването на помирителния комитет, посочен в параграф 5“.

Както и самият проектобюджет, писмото за внасяне на корекции се основава на нуждите на Общността като цяло. Трябва да се подчертае, че тези бюджетни кредити следва да се разглеждат като прогноза, а не като цел за разходите. Действителните разходи ще зависят по-специално от действителните пазарни условия, от реалния обменен курс евро-долар и от ритъма на плащанията на държавите-членки. В съответствие с правната база, какъвто и да е размерът на сумата, която държава-членка е длъжна да плати в съответствие с разпоредбите — в определените от финансовата рамка граници — тя ще бъде напълно възстановена.

Някои бюджетни забележки са актуализирани с цел яснота и прозрачност.

Съгласно настоящото писмо за внасяне на корекции № 3 общите бюджетни кредити за функция 2 се изчисляват на 59 139 млн. EUR, като остава марж от 1 199 млн. EUR от бюджетни кредити за поети задължения, под съответния таван от Финансовата рамка.

Бюджетните кредити за поети задължения за селскостопански разходи (включително ветеринарни разходи и разходи за рибарство, финансирани по ЕФГЗ) възлизат на 43 401 млн. EUR, което представлява намаление с 346 млн. EUR спрямо ПБ за 2011 г., дължащо се до голяма степен на по-големи от очакваните целеви приходи, получени през 2010 г. и на благоприятното положение на селскостопанските пазари. Бюджетни кредити за плащания от ЕФГЗ се намаляват със същия размер, за да достигнат общо 43 311 млн. EUR.

По отношение на международните споразумения в областта на рибарството в ПВК се предлага скромно адаптиране на бюджетните кредити за поети задължения с 1 млн. EUR.

2.2 Обобщаваща таблица

Проектобюджет за 2011 г. | ПВК №3/2011 | Разлика |

млн. EUR | а) | б) | (в)=(б)-(а) |

БКПЗ | БКП | БКПЗ | БКП | БКПЗ | БКП |

Таван от Финансовата рамка | 60 338 | 60 338 | 0 |

марж | 851,8 | 1 199,0 | +347,2 |

Общо бюджетни кредити Функция 2 | 59 486,2 | 58 135,7 | 59 139,0 | 57 789,5 | -347,2 | -346,2 |

От които: |

Селскостопански разходи (разходи, свързани с пазара, и директни плащания)[4] | 43 747,4 | 43 656,8 | 43 401,2 | 43 310,6 | -346,2 | -346,2 |

Международно рибарство и морско право | 154,8 | 159,4 | 153,8 | 159,4 | -1,0 | 0,0 |

2.3 Разходи в рамките на ЕФГЗ (разходи, свързани с пазара, и преки плащания)

2.3.1 Общ преглед

Целта на ПВК № 3 е да гарантира, че селскостопанският бюджет се основава на най-актуалните икономически данни и нормативна рамка. Към месец септември Комисията разполага с първите данни за нивото на производителност (реколти) за 2010 г., което е основа за всяка надеждна оценка за бюджетните потребности за 2011 г.

Както и в миналото, Комисията внимателно разгледа, ред по ред, всички свои прогнози за селскостопанските разходи. По начина, по който отчита пазарните фактори, настоящото ПВК № 3 включва и всички законодателни решения, приети в селскостопанския сектор от съставянето на проектобюджета, както и предложения, направени от Комисията.

Бюджетните кредити в рамките на ЕФГЗ са намалени с 346 млн. EUR. Това се дължи преди всичко на по-малките нужди в глава 05 02 „Интервенции на селскостопански пазари“ (- 136 млн. EUR) и на изменение в равнището на целевите приходи по ЕФГЗ, налични през 2011 г. Първо, допълнителните целеви приходи, получени през 2010 г. в размер на 210 млн. EUR, ще бъдат пренесени от 2010 г. към 2011 г. Второ, Комисията очаква известно увеличение на целевите приходи, формирани през 2011 г. (+ 19 млн. EUR), с което общото увеличение на наличните целеви приходи възлиза на 229 млн. EUR.

В резултат на това общият размер на бюджетните кредити за поети задължения, поискани за селскостопански разходи, финансирани от ЕФГЗ, е 43 401 млн. EUR, което е по-малко от записаното в ПБ за 2011 г. (+ 346 млн. EUR), и води до марж по-малък от подтавана на ЕФГЗ, който понастоящем е 1 065 млн. EUR. Новият марж за функция 2 възлиза общо на 1 199 млн. EUR.

2.3.2 Подробни забележки

05 02 Интервенции на селскостопанските пазари ( бюджетни кредити — 365 млн. EUR )

нужди в проектобюджета: 3 591 млн. EUR

бюджетни кредити, поискани в проектобюджета: 3 491 млн. EUR

прогнозен размер на целевите приходи, налични през 2011 г. в проектобюджета: 100 млн. EUR

размер на нуждите след писмото за внасяне на корекции: 3 455 млн. EUR

бюджетни кредити, поискани след писмото за внасяне на корекции: 3 155 млн. EUR

прогнозен размер на целевите приходи, налични през 2011 г. след писмото за внасяне на корекции: 300 млн. EUR

В хипотезите относно мнозинството от селскостопанските пазари, обосноваващи настоящото писмо за внасяне на корекции № 3, се потвърждава предимно оценката, направена към момента на изготвяне на ПБ за 2011 г. за положителни общи перспективи пред по-голямата част от селскостопанските пазари. Измененията, предложени с настоящото ПВК № 3, са предимно от техническо естество, но отразяват също по-добрата ситуация на пазара за два ключови сектора: зърнените култури и млечните продукти. Що се отнася до зърнените култури, докато в ПБ за 2011 г. се предвиждаха по високи разходи за интервенции на пазарите, ПВК № 3 показва известно намаление, тъй като по-добрите пазарни перспективи позволяват публичните запаси да намалеят по-бързо от първоначалните очаквания. Положителното развитие на пазарите на млечни продукти, които характеризираха предложението на Комисията за ПБ за 2011 г. за този сектор се запазва, а най-новата пазарна ситуация също навежда на мисълта за по-ниски интервенционни запаси, което води до намаляване на исканията за бюджетни кредити. Общите потребности от интервенционни мерки на селскостопанските пазари намаляват с 136 млн. EUR в сравнение с ПБ. Освен това по глава 05 02 се очаква да постъпят допълнителни целеви приходи на стойност 200 млн. EUR. По-долу накратко са обяснени най-важните промени. В края на настоящия раздел е поместена таблица с пълния набор от промени (на равнище статии).

По отношение на зърнените култури , след рекордната реколта през 2008/09 г. и сравнително високите добиви през 2009/10 г. се очаква производството в ЕС да се върне към по-средни равнища. Последните пазарни прогнози предвиждат запазване на по-високи цени през 2010 г., както на вътрешните, така и на световните пазари. Що се отнася до интервенционните мерки, в ПВК № 3 се предлага намаление от 108 млн. EUR в сравнение с ПБ за 2011 г., което отразява по-положителното развитие на публичните запаси на ЕС. Всъщност се очаква почти всички количества, които понастоящем са в публични складове, да бъде поети от свободния пазар или по схемата в полза на крайно нуждаещите се.

Що се отнася до плодовете и зеленчуците , докато нуждите леко са намалели (- 24,2 млн. EUR) след актуална оценка на действителното използване на мярката в полза на организации на производители и ситуацията с дължимите плащания по предходни мерки, предложените бюджетни кредити са значително по-ниски, отколкото в ПБ за 2011 година. Всъщност се предлага да се намалят с 226 млн. EUR бюджетните кредити, поискани като оперативни средства за организации на производители (бюджетна позиция 05 02 08 03), от които 200 млн. EUR отразяват актуализираната прогноза за целевите приходи по тази позиция.

Предлага се бюджетните кредити за сух фураж (бюджетна позиция 05 04 05 01) да бъдат увеличени с 7 млн. EUR.

За млякото и млечните продукти в разчетите на ПБ за 2011 г. вече бе взето предвид очакването да продължи положителното развитие на пазара, което започна през последните месеци на 2009 година. До този момент развитието през 2010 г. е в подкрепа на тази положителна хипотеза, така че няма голяма промяна в сравнение с ПБ за 2011 г. Независимо от това актуализирани прогнози показват по-значително намаление на публичните запаси от масло и обезмаслено мляко на прах (ОМП), отколкото се очакваше първоначално. Предлага се бюджетните кредити за интервенционни мерки в полза на ОМП (бюджетна позиция 05 02 12 02) и за масло/сметана (бюджетна позиция 05 02 12 04) да бъдат намалени съответно с 11 млн. EUR и 3 млн. EUR в сравнение с ПБ за 2011 г.

Предлага се бюджетните кредити за сектора на говеждото и телешкото месо да бъдат увеличени с 11 млн. EUR. Това се дължи главно на по-големите разходи за възстановявания при износ на месо (+ 8 млн. EUR) и на живи животни (+ 2 млн. EUR), както личи от последните данни за издадените лицензии за износ. Освен това има малка допълнителна потребност (+1 млн. EUR) за уреждане на дължими плащания, свързани с изключителни подкрепа на пазара (стари мерки за спонгиформна енцефалопатия при говедата—СЕГ).

За статия 05 02 15 ( Свинско месо, яйца и птиче месо, пчеларство и други животински продукти ) в ПВК са предлага бюджетните кредити да бъдат намалени с 7 млн. EUR в сравнение с ПБ за 2011 г. Това намаление е нетният резултат от допълнителните потребности за пчеларството (+ 8 млн. EUR), както наскоро бе решено от Комисията, от възстановявания при износ на свинско месо (+ 3 млн. EUR), свързани с дължими плащания за вече издадени сертификати, както и от възстановявания при износ на яйца (+1 млн. EUR) въз основа на актуализираните пазарни прогнози. Последната пазарна информация обаче позволява да се предвиди намаление на бюджетните кредити за възстановявания при износ на птиче месо (-19 млн. EUR).

05 03 Преки помощи ( бюджетни кредити + 19 млн. EUR )

нужди в проектобюджета: 40 499 млн. EUR

бюджетни кредити, поискани в проектобюджета: 39 911 млн. EUR

прогнозен размер на целевите приходи, налични през 2011 г.

в проектобюджета: 588 млн. EUR

размер на нуждите след писмото за внасяне на корекции: 40 518 млн. EUR

бюджетни кредити, поискани след писмото за внасяне на корекции: 39 901 млн. EUR

прогнозен размер на целевите приходи, налични през 2011 г.

след писмото за внасяне на корекции: 617 млн. EUR

Бюджетните кредити, поискани по тази глава, са преразгледани в посока нагоре с 19 млн. EUR. Повечето промени се дължат на ревизираните разчети за нуждите на Схемата за единно плащане (СЕП) в Испания. По-голямата част от другите промени произтичат от прехвърляния между редове в рамките на главата, като мнозинството от тях е свързано със специфични мерки за помощ с нулев сумарен ефект.

Промени на равнище статия

Код | Наименование | ПБ | ПВК | разлика | Забележки |

(в милиони EUR) | (в милиони EUR) | (в милиони EUR) |

Интервенции на селскостопанските пазари |

05 02 01 | Зърнени култури | 126,1 | 18,1 | -108,0 | По-малка нужда от интервенционни мерки след актуализирани пазарни прогнози, което се изразява в по-малки интервенционни запаси. |

05 02 08 | Плодове и зеленчуци | По-малки нужди, произтичащи от анализа на действителните молби за оперативни средства за организации на производители (- 26 млн. EUR ), малко по-високи разходи за неизпълнените поети задължения (RAL), дължими за предишните мерки (+ 1,8 млн. EUR), и по-високите целеви приходи по бюджетна позиция 05 02 08 03 „Оперативни средства за организации на производители“ (+ 200 млн. EUR). |

—Бюджетни кредити | 915,3 | 691,1 | -224,2 |

— Нужди | 1 015,3 | 991,1 | -24,2 |

05 02 09 | Продукти от лозаро-винарския сектор | 1 145,7 | 1 143,7 | -2,0 | Малко намаление на потребности след актуализираната информация относно складиране на алкохол. |

05 02 11 | Други растителни продукти/други мерки | 380,9 | 388,9 | +8,0 | Допълнителни потребности, свързани със сух фураж (+ 7 млн. EUR), въз основа на последните производствени данни и с мерки по Програмата от специфични мерки за отдалечените райони и островите — POSEI (+ 1 млн. EUR) след преразглеждане на частта за „пазарни мерки“ и на частта за „преки помощи“. |

05 02 12 | Мляко и млечни продукти | 104,0 | 90,0 | -14,0 | По-малка нужда от интервенционни мерки за масло (- 3 млн. EUR) и за обезмаслено мляко на прах (- 11 млн. EUR) след актуализирани пазарни прогнози, което се изразява в по-малки интервенционни запаси. |

05 02 13 | Говеждо и телешко месо | 24,1 | 35,1 | +11,0 | По-големи потребности от възстановявания при износ на говеждо и телешко месо (+ 8 млн. EUR) и за живи животни (+ 2 млн. EUR) въз основа на последните данни за издадените лицензи за износ, както и малко увеличение за изчистването на RAL, свързани с извънредни мерки за подпомагане (+ 1 млн. EUR). |

05 02 15 | Свинско месо, яйца и птиче месо, пчеларство и други животински продукти | 124,0 | 117,0 | -7,0 | По-големи потребности от мерки в полза на пчеларството (+ 8 млн. EUR), дължими плащания за възстановявания при износ на свинско месо (+ 3 млн. EUR) и за възстановявания при износ на яйца (+ 1 млн. EUR); по-малки потребности от възстановявания при износ на птиче месо (-19 млн. EUR). |

Преки помощи |

05 03 01 | Отделени от производството преки помощи | За Схемата за единно плащане (СЕП) потребностите се изменят с минус 3 млн. EUR, поради намаление за Обединеното кралство (преминаване към статия 05 03 02 36 — Специфични видове селско стопанство) и с увеличение за Испания (Промяна в хипотезите за неизпълнение). Схемата за единно плащане за площ (САПП) намалява с 31 млн. EUR, поради промени, засягащи Унгария (преминаване към статия 05 03 01 05 – Специална помощ по чл. 68) и Словакия (преминаване към статия 05 03 01 03 — Плащания за захар). Освен това има промяна в целевите приходи за СЕП от 29 млн. EUR. |

—Бюджетни кредити | 36 489,0 | 36 454,0 | -35,0 |

— Нужди | 37 077,0 | 37 071,0 | -6,0 |

05 03 02 | Други преки помощи | 3 422,0 | 3 447,0 | +25,0 | Незначителните промени, водещи до увеличения и намаления, се дължат на: - Прехвърляния между редове: 05 03 02 36 (Специфични видове селско стопанство) и 05 03 02 44 (Специална помощ — чл. 68) - Промяна в хипотезата за неизпълнение: 05 03 02 05 (Посеви); 05 03 02 39 (Допълнителна сума за производителите на захар); 05 03 02 43 (Плащания за меки плодове). - Редове POSEI—Програмата от специфични мерки за отдалечените райони и островите (05 03 02 - 50 и 05 03 02 52) се изменят, за да се вземе предвид последната информация от плановете, представени от държавите-членки. |

2.4 Международни споразумения в областта на рибарството

Комисията разгледа най-новата налична информация относно международните споразумения в областта на рибарството и предлага да намали с 1 млн. EUR бюджетните кредити за поети задължения по бюджетна статия 11 03 01 (ревизирани разчети за допълнителен улов).

2.5 Промени в номенклатурата и в бюджетните забележки

Бюджетните забележки за долупосочените глави, статии и позиции бяха актуализирани (в скоби са поместени обясненията):

Глава 05 02 — Намеса на селскостопанските пазари (стойности за целевите приходи)

Статия 05 02 16 01 — Фонд за преструктуриране на захарния сектор (стойности за целевите приходи)

Глава 05 03 — Директни помощи (стойности за целевите приходи)

Позиция 6 7 0 1 – Уравняване на сметки на ЕЗФГ – Целеви приходи (стойности за целевите приходи)

Позиция 6 7 0 2 — Нередности по ЕФГЗ — Целеви приходи и (стойности за целевите приходи)

Позиция 6 7 0 3 — Изчистване на сметките на ЕФГЗ — Целеви приход (стойности за целеви приход)

Позиция 6 8 0 1 — Временни суми за преструктуриране — целеви приходи (стойности за целевите приходи)

3. Европейският план за икономическо възстановяване (ЕПИВ)

През май 2010 г. Комисията предложи Регламент (ЕО) № 663/2009 да бъде изменен с цел средствата, за които не са поети задължения по глава II на Регламента за ЕПИВ, да бъдат използвани за създаването на специален финансов инструмент за насърчаване на инициативи в областта на енергийната ефективност и възобновяемата енергия.

Чрез финансовия инструмент ще се подпомага развитието на рентабилни проекти за енергийна ефективност и възобновяема енергия и ще се улесни финансирането на инвестициите в енергийна ефективност и възобновяеми енергийни източници, по-специално в градска среда. За да се насърчи голям брой децентрализирани инвестиции, бенефициери ще бъдат общински, местни и регионални обществени органи. В съответствие с регламента за ЕПИВ инструментът трябва да се ограничи до финансиране на мерки, които имат бързо, измеримо и значително въздействие върху икономическото възстановяване в рамките на ЕС, повишаването на енергийната сигурност и намаляването на емисиите на парникови газове.

Това предложение е в пълно съответствие с декларацията на Комисията, посочена в съображение 7 от Регламент за ЕПИВ, в която тя заявява намерението си да предложи мерки, които позволяват преразпределението на средствата, за които не са поети задължения, с цел финансиране на проекти в областта на енергийната ефективност и на енергия от възобновяеми източници.

Предложеният регламент за изменение е в процес на разглеждане от Европейския парламент и Съвета.

Следователно Комисията предлага да бъде създадена нова бюджетна позиция 32 04 14 04 — Енергийни проекти за подпомагане на икономическото възстановяване – Инициативи в областта на енергийната ефективност и възобновяемата енергия. Бюджетната позиция се създава в новия дял 32 „Енергетика“. Създаването на същата бюджетна позиция се предлага в коригиращ бюджет 10/2010 като ред 06 04 14 04 в дял 6 „Енергетика и транспорт“.

4. Обобщаваща таблица по функции от финансовата рамка

Финансова рамка Функция/подфункция | Финансова рамка за 2011 г. | ПБ за 2011 г. + ПВК 1-2/2011 | ПВК 3/2011 | ПБ за 2011 г. + ПВК 1-3/2011 |

|БКПЗ |БКП |БКПЗ |БКП |БКПЗ |БКП |БКПЗ |БКП | | 1. УСТОЙЧИВ РАСТЕЖ | | | | | | | | | | 1а. Конкурентоспособност за растеж и заетост |12 987 000 000 | |13 438 076 270 |12 110 938 170 | | |13 438 076 270 |12 110 938 170 | |1б. Кохезия за растеж и заетост |50 987 000 000 | |50 970 093 784 |42 540 796 740 | | |50 970 093 784 |42 540 796 740 | | Общо | 63 974 000 000 | |64 408 170 054 |54 651 734 910 | | |64 408 170 054 |54 651 734 910 | | Марж[5]

| | |65 829 946 | | | |65 829 946 | | | 2. ОПАЗВАНЕ И УПРАВЛЕНИЕ НА ПРИРОДНИТЕ РЕСУРСИ | | | | | | | | | |От които разходи, свързани с пазара, и преки плащания |47 617 000 000 | |43 747 401 900 |43 656 761 358 | -346 200 000 | -346 200 000 |43 401 201 900 |43 310 561 358 | | Общо | 60 338 000 000 | |59 486 248 389 |58 135 685 296 |-347 200 000 |-346 200 000 |59 139 048 389 |57 789 485 296 | | Марж | | |851 751 611 | | | |1 198 351 611 | | | 3. ГРАЖДАНСТВО, СВОБОДА, СИГУРНОСТ И ПРАВОСЪДИЕ | | | | | | | | | |3а. Свобода, сигурност и правосъдие |1 206 000 000 | |1 135 252 740 |853 125 740 | | |1 135 804 740 |853 125 740 | |3б. Гражданство |683 000 000 | |667 817 000 |638 979 000 | | |667 817 000 |638 979 000 | | Общо | 1 889 000 000 | |1 803 069 740 |1 492 104 740 | | |1 803 621 740 |1 492 104 740 | | Марж | | |85 378 260 | | | |85 378 260 | | | 4. ЕС — ФАКТОР ОТ СВЕТОВНО ЗНАЧЕНИЕ[6]

|8 430 000 000 | | 8 613 529 377 |7 601 763 867 | | | 8 613 529 377 |7 601 763 867 | | Марж | | | 70 330 623 | | | | 70 330 623 | | | 5. Управление [7]

|8 334 000 000 | |8 289 835 688 |8 290 890 688 | | |8 289 835 688 |8 290 890 688 | | Марж | | | 126 164 312 | | | | 126 164 312 | | | ОБЩО | 142 965 000 000 |134 280 000 000 |142 601 405 248 |130 172 179 501 |-347 200 000 |-346 200 000 |142 254 205 248 |129 825 979 501 | | Марж | | |1 199 454 752 |4 392 820 499 | | |1 546 654 752 |4 739 020 499 | |

[1] ОВ L 248, 16.9.2002 г., стр. 1.

[2] SEC(2010) 1064.

[3] SEC(2010) 1199.

[4] Разходи по Европейски фонд за гарантиране на земеделието (ЕФГЗ), които включват 30 млн. EUR по глава 11 „Морско дело и рибарство“ и 342,9 млн. EUR по глава 17 „Здравеопазване и защита на потребителите“.

[5] Европейският фонд за приспособяване към глобализацията (ЕФПГ) не е включен в изчисляването на маржа по функция 1a (500 млн. EUR).

[6] Маржът за 2011 г. за функция 4 не отчита бюджетните кредити, свързани с Резерва за спешна помощ (253,9 млн. EUR).

[7] За изчисляване на маржа под тавана за функция 5 е взета предвид бележка под линия (1) от финансовата рамка за 2007—2013 г. за сума в размер на 82 млн. EUR за вноските на персонала по пенсионната схема.